Джыні Ромэці

**Джыні Ромэці** (,  29 ліпеня 1957) — амэрыканская кіраўніца вышэйшага зьвяна, бізнэс-лэдзі. Зараз яна займае крэсла прэзыдэнта, старшыні рады дырэктароў і генэральнага дырэктарка кампаніі IBM. Джыні стала першай жанчынай, якая заняла пост генэральнага дырэктара за ўсё гісторыю кампаніі. Да таго як стаць прэзыдэнтам і генэральным дырэктарам у студзені 2012 году, Джыні ўпершыню далучылася да IBM у якасьці сыстэмнага інжынэра ў 1981 годзе, а затым узначаліла глябальныя продажы, аддзел маркетынгу і стратэгіі. У 2002 годзе яна як кіраўнік аддзелу глябальных паслуг IBM, дапамагала IBM купіць ІТ-кансалтынгавы бізнэс *PricewaterhouseCoopers*, вядомы тым, што аб’ядноўваюць дзьве кампаніі. З таго часу, як стала генэральным дырэктарам, яна засяродзілася на аналітыцы, воблачных вылічэньнях і кагнітыўных вылічальных сыстэмах.

Праца Ромэці на пасадзе генэральнага дырэктара IBM адзначана мноствам высокіх узнагародаў, у тым ліку «50 самых уплывовых людзей у сьвету» па вэрсіі Bloomberg, «50 самых магутных жанчынаў у бізнэсе» па вэрсіі часопісу Fortune, «20 найважнейшых людзей у галіне тэхналёгіяў» па вэрсіі часопісу Time і «50 лепшых жанчын Амэрыкі ў тэхніцы» па вэрсіі Forbes . Акрамя ўзнагародаў, яе знаходжаньне на пасадзе прэзыдэнта кампаніі сустракаецца і з
жорсткай крытыкай, зьвязанай з палітыкай бонусаў і кампэнсацыяў кіраўнікам, звальненьнямі пэрсаналу, аўтсорсінгам і скарачэньнем даходаў кампаніі на працягу 24 кварталаў запар.

## Раньнія гады і адукацыя
Джыні Ромэці нарадзілася 29 ліпеня 1957 году ў Чыкага, штат Іліной, названая Вірджынія Марыя Нікасія (). Яе дзяцінства і юнацтва прайшло за межамі Чыкага, яна была старэйшай з чатырох дзяцей у італа-амэрыканскай сям’і, калі ёй было 15 гадоў, яе бацькі разыйшліся і маці, каб пракарміць дзяцей, уладкавалася на некалькі працаў, Ромэці даглядала за малодшымі дзецьмі і домам.

У 1975 пачала слухайць лекцыі ў Паўночна-Заходнім унівэрсытэце Іліноя па стыпэндыі General Motors, дзе яна праходзіла стажыроўку. Ромэці была таксама ўдзельніца жаночай супольнасьці Kappa Kappa Gamma і стала ўрэшце рэшт старшынём гэтай арганізацыі. Яна скончыла з высокай адзнакай інжынэрна-прыкладную школу імя Робэрта Р. МакКорміка ў Паўночна-Заходнім унівэрсытэце ў 1979 годзе, атрымала ступень бакаляўра ў галіне інфарматыкі і мікраэлектронікі. Таксама Джыні Ромэці атрымала доктарскія ступені ў Палітэхнічным інстытуце Рэнсэліра (2014) і ў Паўночна-Заходнім ўнівэрсытэце (2015).

## Кар’ера
### 1979—1990 гады: GM і IBM тэхнічныя пазыцыі
Пасьля абароны дыплёму ў 1979 годзе Ромэці перайшла працаваць у Інстытут General Motors у Флінце, дзе яна адказвала за распрацоўку прыкладаньняў і сыстэмаў. У 1981 годзе яна далучылася да IBM у якасьці сыстэмнага аналітыка і сыстэмнага інжынэра ў Дэтроце. Першыя 10 гадоў у IBM Джыні Ромэці правяла на тэхнічных пасадах. «Ню-Ёркс Таймз» піша, што яна даволі хутка перайшла на шэраг кіруючых пасадаў, дзе працавала з кліентамі ў сфэры страхаваньня, банкаўскіх справаў, тэлекамунікацыяў, вытворчасьці і аховы здароўя. У 1990-я працавала ў сфэры продажаў. У 1991 далучылася да кансалтынгавай групы IBM.

### 2000—2011: IBM мэнэджмэнт
Будучы генэральным мэнэджарам глябальнага падразьдзяленьня IBM па абслугоўваньні, ў 2002 годзе яна адстойвала інтэрэсы кампаніі[26] і дапамагла дамовіцца аб куплі кансалтынгавай фірмы PricewaterhouseCoopers за 3,5 мільярда даляраў. Гэта набыцьцё стала «найбуйнейшым у гісторыі прафэсійных паслугаў»] і запусьціла IBM у сфэру паслугаў. Працуючы старэйшым віцэ-прэзыдэнтам IBM Global Business Services, Ромэці атрымала "вялікі перапынак"ref name=FT/> у IBM, калі ёй было даручана аб’яднаць PricewaterhouseCoopers і яго кансультантаў з IBM. У 2002 годзе Time уключыў яе ў свой глябальны сьпіс уплывовых кампаніяў 2002 году. З 2005 па 2009 гады яна была старэйшым віцэ-прэзыдэнтам у дэпартамэнце глябальных бізнэс-паслугаў у IBM, а ў ліпені 2005 году яна таксама стала старэйшым віцэ-прэзыдэнтам па карпаратыўных бізнэс-паслугах — IBM Global Services. Акрамя іншых роляў, яна займала пасаду генэральнага мэнэджара IBM Global Services ў Паўночнай і Паўднёвай Амэрыцы, а таксама генэральнага дырэктара сэктару міжнародных страхавых і фінансавых паслугаў IBM. Яна таксама была кіраўніком партнэрам у IBM Business Consulting Services, Inc. і генэральным дырэктарам страхавой індустрыі. Ромэці атрымала прэмію Карла Слоўна ў 2006 ад Асацыяцыі кансалтынгавых кампаніяў.

У 2007 годзе IBM абвясьціла пяцігадовы плян росту, які тычыцца росту выручкі і разьмеркаваньня капіталу, выкладзены Ромэці і іншымі кіраўнікамі IBM.. Сярод іншых стратэгіяў «Дарожная мапа 2015 году» намеціла адыход IBM ад індустрыі апаратных сродкаў, каб засяродзіцца на такіх сфэрах бізнэсу, як праграмнае забесьпячэньне і паслугі. Ромэці стала старэйшым віцэ-прэзыдэнтам і кіраўніком групы па продажах, маркетынгу і стратэгіі ў 2009 годзе, засяродзіўшыся на «хуткаразьваючымся аналітычным падразьдзяленьні» кампаніі. У студзені 2009 году яна была прызначаная кіраўніком аддзела продажаў IBM, займаючы пасаду старэйшага віцэ-прэзыдэнта па глябальных продажах і дыстрыбуцыі да 2010 году. За гэты час яна падштурхнула да стварэньня падразьдзяленьня IBM па разьвіцьці рынкаў, якое было створанае ў 2008 годзе, каб засяродзіцца на найбольш пэрспэктыўных рынках, такіх як Бразылія і Віетнам. З 2010 па 2012 гады яна была старэйшым віцэ-прэзыдэнтам IBM, а з 2010 па 2012 гады — выканаўцай абавязкаў дырэктара IBM па продажах, маркетынгу і стратэгіі. У 2011 годзе CNN паведаміла, што ёй «прыпісваюць тое, што яна ўзначаліла стратэгію росту IBM, прыцягваючы кампанію да воблачных вылічэньняў і аналітыцы. Ромэці таксама стаяла ля стырна падрыхтоўкі Watson, гульнявога кампутара Jeopardy!, для яго камэрцыйнага выкарыстаньня».

### 2012 — сучаснасьць: генэральны дырэктар IBM
25 кастрычніка 2011 году IBM абвясьціла, хто стане наступным прэзыдэнтам і генэральным дырэктарам кампаніі, стаўшы дзявятым кіраўніком у яе гісторыі. Яе роля ў якасьці першай жанчыны-кіраўніцы IBM атрымала розгалас у прэсе, у якім былы генэральны дырэктар Сэм Палмісано адказаў, што яе выбар у якасьці генэральнага дырэктара кампаніі "ня мае нічога агульнага з так званай прагрэсіўнай сацыяльнай палітыкай». Яна стала галоўным выканаўчым дырэктарам і прэзыдэнтам 1 студзеня 2012 году. Таксама прыняўшы на сябе дадатковую ролю старшыні IBM 1 кастрычніка 2012 году, калі Палмісано сышоў у адстаўку. З плянамі вывесьці IBM са стратных бізнэс-кірункаў ў 2014 годзе, яна склала партнэрскую дамову з Apple па распрацоўцы прыкладаньняў для карпаратыўных кліентаў IBM. Пазьней у тым жа годзе яна абвясьціла, што IBM стане партнэрам SAP па воблачных вылічэньнях і Twitter па аналітыцы дадзеных, а ў 2015 годзе яна таксама заключыла партнэрства з Box. У 2012-2015 гадах IBM выдаткавала 8,5 мільярдаў даляраў на набыцьцё каля 30 кампаніяў, а да 2016 году яна курыравала вылучэньне каля 7 мільярдаў даляраў на такія актывы, як вытворчасьць чыпаў.

У траўні 2017 году Austin Business паведаміла, што Ромэці пасьпяхова зрушыла IBM з «скарачаючыхся кірункаў бізнэсу, такіх як кампутары і праграмнае забесьпячэньне апэрацыйных сыстэмаў, у такія хуткарослыя вобласьці, як штучны інтэлект». 28 чэрвеня 2017 году яна была ўганарвана ўзнагародамі KPMG Inspire Greatness Award. У студзені 2018 году яна аб’явіла пра рост выручкі IBM у першым квартале 2018 году ў параўнаньні з 2012 годам, асабліва ў такіх галінах, як дадзеныя, блёкчэйн і воблачныя вылічэньні. Да 2018 году яна заявіла, што каля паловы з 9 043 патэнтаў IBM у 2017 годзе былі зьвязаныя з штучным інтэлектам, воблачнымі вылічэньнямі, кібэрбясьпекай, блёкчэйнам і квантавымі вылічэньнямі.

## Сям’я
Ромэці мае шлюб з Маркам Энтані Ромэці, ключавым інвэстарам кампаніі Bam Oil. У пары няма дзяцей.

## Крыніцы

Катэгорыя:Нарадзіліся ў 1957 годзе
Катэгорыя:Мэнэджэры ЗША
Катэгорыя:Электратэхнікі ЗША
Катэгорыя:Супрацоўнікі IBM